Prime Willow-Jean; Rurawhe AdrianWILLOW-JEAN PRIME (Labour): Tēnā koe. Tēnā koe e Te Māngai o Te Whare. Kua hōmai he rima meneti ki ahau ki te tū ki te kōrero e pā ana ki tō mātou Tahua Pūtea e kīia nei he Tahua Oranga. Āe mārika e tika ana tērā kōrero he Tahua oranga tēnei Tahua Pūtea i tēnei tau. I tū whakahīhī whakaiti anō hoki ahau i roto i Otangarei i tētahi hui i te marae o Te Puāwaitanga i Otangarei i te wiki i muri mai i te putanga o Te Tahua Pūtea. I rongo ake ahau i tētahi kōrero tētahi kuia tētahi māmā hei ko tāna Kahore mātou e hiahia ana kia tapaina he 'client'."—"We don't want to be 'clients'."—ko tana kōrero. Tautoko mārika mātou katoa a Te Hon Kelvin Davis me Te Hon Willie Jackson i āna kōrero me te whakahoki ki ōna kōrero. Ko te take e titiro atawhai ana mātou e titiro ana mātou i te oranga o te tangata koirā te tino kaupapa koira te tino take o tēnei Tahua Pūtea Tahua Oranga. I whakarārangi ngā kaupapa hei tautoko ake i tērā kōrero. Tuatahi ko te piki ake i te moni ka hoatu ki a Whānau Ora. Neke atu i te $80 miriona kia whakapakari ake i taua kaupapa o te Whānau Ora. Kua tautoko anō hoki te Pūtea i te mahi i roto i ngā whare herehere. I reira ahau i te whakarewatanga o te kaupapa o Te Hon Kelvin Davis i Te Whare Herehere i Ngāwhā. Tata ki te $100 miriona kua hoatu ki te hanga i te whare herehere me ngā hapū me ngā iwi i roto i taua takiwā ngā takiwā puta noa o Aotearoa he kaupapa Māori i roto i ngā whare herehere. Hei aha? Nātemea ko tā mātou tino hiahia e kore e hoki mai ēnā tāngata mauhere ki te whare herehere anō. Kua hoatu ētahi pūtea hei whakawhanake i te whenua Māori. I tēnei tau ko te $100 miriona i tēnei Tahua Pūtea ka tāpiri atu he $56 miriona anō hoki mō te whakawhanaketanga i te whenua Māori ā kua hoatu wētahi moni mō ngā papakāinga Māori me te whakatikatika i ngā whare kei ngā wāhi kei ngā tuawhenua me kī. Koia nei ētahi o ngā āhuatanga i roto i te Tahua Pūtea e kīia nei he Tahua Oranga nā te mea e titiro ana ki ngā tāngata; koirā te mea nui te mea nui o te ao he tāngata. I haere māua ko taku hoa mahi a Kiritapu Allan ki te kōrero ki ētahi atu tāngata. Ko ā tātou taitamariki rangatahi anō hoki i roto i a Whangārei-terenga-paraoa i roto i Whangārei Youth Talks ki ngā hapū māmā anō hoki i roto i Kaikohe i te kura o Hiwa i te Rangi. I tino mihi mai rātou mō ngā momo kaupapa pērā i a He Poutama Rangatahi ka whiwhi rātou i ō rātou raihana taraiwa motukā mō te whakakoretanga o ngā utu mō te kura te haere mō te kura me te NCEA anō hoki te utu mō ngā whakamātautau NCEA. Hei tā rātou he mea nui tēnā hei whakamāmā ake i tō rātou haere ki te kura whiwhi i ngā pūkenga. Kua hoatu neke atu i te $75 miriona mō ngā kaupapa pērā i a He Poutama Rangatahi me te Mana in Mahi. E tika ana kia tautoko i ērā nā te mea ko ngā taitamariki puta i te kura haere ki te rapu i te mātauranga i ngā pūkenga kia whai mahi. Hei aha? Hei oranga hei painga mō rātou me ō rātou whānau anō hoki. Mō te kotahi meneti e toe ana e hiahia ana au ki te kōrero e pā ana ki te Tahua Pūtea te Pūtea mō Te Kōhanga Reo. I tae mai taku whānau ki roto o Pōneke nei mō te whakarewatanga i tērā kaupapa; te whakaputanga o taua kaupapa mō te Kōhanga Reo. I rongo ahau i Te Minitā Te Hon a Kelvin Davis e mea ana "He tīmatatanga noa iho tēnei $32 miriona hei tiaki hei manaaki hei whakakaha ake i tēnei mea Te Kōhanga Reo." I roto i tana kōrero e mea ana ia he mana tō Te Kōhanga Reo. I tae atu ahau ki te hui i taku marae te Mane ā muri ake i tēnā i rongo ahau i te rīpoata mō te Kōhanga Reo ka whiwhi $20 mō ia hāora ngā kaimahi. He mea nui tēnā ki a rātou he tīmatanga tērā ko tēnei he Tahua Oranga e kī ana ahau. Tēnā koe. [I have been allocated five minutes to stand and to speak about our Budget which is known as the Wellbeing Budget. Indeed it is well named for this year's Budget certainly is a Budget for wellbeing. I stood proudly and humbly at a meeting in Otangarei at Te Puāwaitanga Marae the week following the announcement of the Budget. I heard the following from one elderly lady a mother "We don't want to be 'clients'." The Hon Kelvin Davis the Hon Willie Jackson and I all agreed wholeheartedly with what she said. The reason for that is we take a compassionate view; we look at the wellbeing of the individual. That is what we are about that is the main driver of this Wellbeing Budget. Let me list the reasons that support this claim. Firstly there is the increase in the allocation to Whānau Ora. A little more than $80 million has been allocated to develop Whānau Ora imperatives. The Budget also supports work being done in prisons. I was present at the launching of the Hon Kelvin Davis' initiative at Ngāwhā prison. Almost $100 million is set aside to develop in the prisons alongside hapū and iwi of that region and in other regions around New Zealand a specifically Māori-focused programme. Why? Because it is our fervent hope that recidivism will be positively impacted. Money has been allocated to develop Māori land. This year there was $100 million and this Budget adds $56 million for the development of Māori land as well as some money being set aside for Māori settlements and for housing improvements. These are just some of the highlights of the Budget or should I say the Wellbeing Budget because we think about people; that is what the most important thing in the world is people. I and my colleague Kiritapu Allan went along to talk to some other groups—to some of our young people youth in Whangārei-terenga-paraoa at Youth Talks and to pregnant mums in Kaikohe at the teen parent unit Hiwa i te Rangi. We were thanked by them for various programmes such as He Poutama Rangatahi where they are helped to get a driver's licence; for the removal of general school fees; and for the removal of NCEA examination fees. They were clear that this would make it much easier to go to school to gain qualifications. Around $75 million is going towards programmes like He Poutama Rangatahi and Mana in Mahi. It is only reasonable to support these initiatives because young people who have left school are looking for other options to gain the skills to get a job. Why? For wellbeing to better themselves and their families. For the one minute that remains for me to talk about the Budget I wish to focus on the Budget as it affects Kōhanga Reo. My family came here to Wellington when this initiative was launched; the announcement of the Kōhanga Reo package. I heard the Minister the Hon Kelvin Davis say "This $32 million is just the beginning of funding to care for to nurture and to strengthen Te Kōhanga Reo." He acknowledged the importance of Te Kōhanga Reo. I went to a meeting at my marae the following Monday where I heard the report that Kōhanga Reo workers would receive $20 an hour. This is a big deal for them it's a start; in my view this is a Wellbeing Budget. Thank you.]ASSISTANT SPEAKER (Adrian Rurawhe): I call Paul Eagle—five minutes."